Tarmo Kõuts (mereteadlane)

Tarmo Kõuts (sündinud 11. aprillil 1963 Abja-Paluojal) on eesti geofüüsik (mereteadlane). Ta sündis traktoristi peres. Lõpetas 1981 Viljandi 5. Keskkooli ja 1986 Tartu Riikliku Ülikooli geofüüsika erialal, oli 1996–1999 Tartu Ülikooli keskkonnafüüsika instituudi doktorant. Kaitses 1999. aastal Tartu Ülikoolis filosoofiadoktori väitekirja keskkonnafüüsikas "Läänemere süvavee uuenemise protsessid", juhendajad Hanno Ohvril ja Jüri Elken. Kõuts kuulus 2006–2014 kaitseministeeriumi teadusnõukokku. 2006. aastast oli tal nii Eesti riigisaladuse kui ka NATO saladuse luba. Ta esindas 2006−2012 Eestit NATO merealuse uurimiskeskuse (NATO Undersea Research Centre, praeguse nimega Centre for Maritime Research and Experimentation) teaduskomitees. 2013. aastast oli ta NATO STO merenduse ekspertkomitee liige. 2021. aastal mõisteti teadlane süüdi spionaažis Hiina Rahvavabariigi kasuks ning kokkuleppemenetluses karistati teda kolmeaastase vabaduskaotusega ja Hiina sõjaväeluurelt teenitud 17 000 euro konfiskeerimisega. 2022. aasta kevadel vabanes Kõuts vanglast tingimisi. 1986–1989 Eesti NSV TA Termofüüsika ja Elektrofüüsika Instituut, nooremteadur 1989–1990 Eesti TA Ökoloogia ja Mereuuringute Instituut, nooremteadur 1991 Eesti Mereinstituut, teadur 1991–1992 Rootsi Meteoroloogia ja Hüdroloogia Instituut, külalisteadlane 1993–1996 Eesti Meteoroloogia ja Hüdroloogia Instituut, mereosakonna juhataja 1996–2000 Veeteede Amet, mereuuringute talituse juhataja asetäitja 2000–2002 Tartu Ülikooli Eesti Mereinstituut, vanemteadur 2000–2008 Veeteede Amet, vanemhüdroloog 2002–2021 Tallinna Tehnikaülikooli Meresüsteemide Instituut, vanemteadur 2018–2020 NATO merealase uurimiskeskuse (NATO Undersea Research Centre) asepresident Uurimisala: füüsikaline okeanograafia. Uurinud Atlandi ookeanis ja Läänemeres mesomastaapseid merefüüsikalisi protsesse, sh Läänemere süvakihi veemasside uuenemist ja selle dünaamikat, Läänemere ja Põhjamere vahelise veevahetuse dünaamikat ning Läänemere jääolude ja merevee kõrguse muutlikkust. Kuulub prof. A. Aitsami koolkonda. Aastast 2006 on Kaitseministeeriumi teadusnõukogu liige ja NATO Allveeuuringute Keskuse teadusnõukogu liige. Koos kaasautoritega avaldanud üle 70 teaduspublikatsiooni. Kõuts, Tarmo; Elken, Jüri; Lips, Urmas (1991). Late autumn intensification of deep thermohaline anomalies and formation of lenses in the Gotland Deep. In: Proceedings of the 17th Conference of the Baltic Oceanographers: Norrköping:, 1991, 280–293. Kõuts, T.; Omstedt, A. (1993). Deep water exchange in the Baltic Proper. Tellus, 45A, 311–324. Talipova, T.G.; Pelinovski, E.N.; Kõuts, T. (1998). Kinematic characteristics of internal wave field in the Gotland deep of the Baltic Sea. Oceanology, 38(1), 37–46. Raudsepp, Urmas; Toompuu, Aleksander; Kõuts, Tarmo (1999). A stochastic model for the sea level in the Estonian coastal area. Journal of Marine Systems, 22(1), 69–87. Raudsepp, Urmas; Kõuts, Tarmo (2001). Observations of near-bottom currents in the Gulf of Riga, Baltic Sea . Aquatic Sciences, 63(4), 385–405. Kõuts, T.; Laanearu, J. (2001). Variability of currents in Bays of Tagalaht and Uudepanga. Proceedings of the Estonian Academy of Sciences, 7(2), 126–140. Suursaar, U.; Kullas, T.; Otsmann, M.; Kouts, T. (2003). Extreme sea level events in the coastal waters of western Estonia. Journal of Sea Research, 49(4), 295–303. Wang, K.; Leppäranta, M.; Kõuts, T. (2006). A study of sea ice dynamic events in a small bay . Cold Regions Science and Technology, 45(2), 83–94. Raudsepp, Urmas; Laanemets, Jaan; Haran, Getli; Alari, Victor; Pavelson, Juss; Kõuts, Tarmo (2011). Flow, waves and water exchange in the Suur Strait, the Gulf of Riga in 2008. Oceanologia, 53(1), 35–56. Post, Piia; Kõuts, Tarmo (2014). Characteristics of cyclones causing extreme sea levels in the northern Baltic Sea. Oceanologia, 56(S)(2), 241–258. 2002 – Eesti Vabariigi teaduspreemia (kollektiivis) Saaremaa süvasadama võimalike asukohtade uuringu eest Eesti teaduse biograafiline leksikon, 2. köide Holger Roonemaa, "Eesti tippteadlane töötas aastaid salaja Hiina sõjaväeluure kasuks", Eesti Ekspress, 19.03.2021 (vaadatud 03.06.2022) Tarmo Kõuts ETISes (vaadatud 03.06.2022) "Eesti tippteadlane töötas aastaid salaja Hiina sõjaväeluure kasuks" ERR, 19.03.2021 (vaadatud 03.06.2022) "Hiina kasuks luuranud Eesti mereteadlane pääseb vanglast", EPL, 16.03.2022 (vaadatud 03.06.2022) Tarmo Kõuts Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.